Obro aquest fil per parlar-ne i saber més de les relacions lingüístiques que existeixen (o existiren) entre el català i l'occità, perque no es troba gaire informació al respecte a internet, no sé si per questions "polítiques" (els catalans no volen veure's associats lingüísticament als occitans i potser al inrevès -occitans amb catalans- tampoc). I tot això ho faig des de la perspectiva reintegracionista gallega : la dels que estem convençuts i defensem que el gallec i el portuguès són una mateixa llengua (al igual que el català i el valencià) i que l'únic que fan els "isolacionistes" gallecs és utilitzar ("aprofitar-se'n") del brutal impacte que han sofert les parles gallegues (i que encara pateixen) per part de l'espanyol, per separar-les i aillar-les del seu tronc linguístic propi (de la mateixa manera que ho fan els "gonellistes" a les Illes Balears o els blavers al País Valencià a respecte del català), utilitzant elements que van des de la introducció, "naturalització" i utilització diària i sense cap tipus de vergonya de nombrosos castellanismes lèxics i morfo-sintàctics i de tot tipus, diferencialismes absurds fins i tot inventats, fins a la utilització de la pròpia ortografia espanyola per escriure "gallec". Bé, amb això no hi ha problema: ja hi estem acostumats. No obstant, els "isolacionistes" gallecs utilitzen molt sovint l'argument de que la situació del "gallec" (de les parles gallegues) respecte del "portuguès" no es com la del català respecte del valencià (en aquest cas ells també són "reintegracionistes"), sinó com la del català respecte de l'occità. Volia saber la vostra opinió: - es podria arribar a dir que l'occità i el català són o formen una mateixa llengua (són mutuament comprensibles?) - podria proposar-se -si podem parlar veritablement de l'existència d'una llengua comuna- un "reintegracionisme" lingüístic català-occità que reforcés i ajudés a millorar la situació de la "branca més feble de l'arbre" (en el vostre cas l'occità) ? Bé, agraeixo les vostres respostes. Obrigado ! Afegeixo un text al respecte tret de la wikipèdia: Diferències amb el català Als primers estadis de la llengua, hom pot dir que l'occità i el català eren la mateixa llengua. Les diferències van esdevenir a mitjan segle XIII, rere criteris essencialment polítics i geogràfics. En efecte, el gascó és considerat com un dialecte occità, mentre que el català, més proper a altres dialectes des d'un punt de vista lingüístic, és considerat com una llengua diferent. L'occità i el català es distingeixen per la manera d'escriure la llengua (grafia). Els parlants actuals de l'occità han escollit majoritàriament la grafia de la llengua medieval, encara que altres han preferit usar les seues pròpies grafies (els provençals avinyonesos, l'escola lingüística Gaston Febus de Gascunya, etc.). Mentre que el català ha escollit una grafia basada en la manera de pronunciar. També varia molt la pronunciació. Per exemple, L' [o] es pronuncia sempre com a [u] Quan un mot finalitza amb -a, aquesta es pronuncia com a [o] (plaç/o/) en la majoria dels casos. L'aspecte polític, cultural i religiós és important també. Catalunya, contràriament a l'Occitània, ha gaudit d'una major independència estatal i un fort desenvolupament econòmic. A més a més, des del moment que Catalunya està englobada dins Espanya i Occitània dins França, el català segueix una tendència castellanitzant, mentre que l'occità la té gal·licitzant. Per a concloure cal dir que l'occità i el català no són tan diferents. Existeix una bona intercomprensió ente catalanoparlants i occitanoparlans, i a més, el nombre de contactes històrics, culturals i amicals són nombrosos. http://ca.wikipedia.org/wiki/Occit%C3%A0 
Trobo que seria molt bo que a nivell internacional (com l'UNESCO, Ethnologue,...) s'adoptessin uns criteris unitaris per establir què és una llengua i què no ho és. El sard i el cors, i el sicilià em sembla que també, són llengües diferents de l'italià; amb el gallec i el portuguès passa a l'inrevés, i tampoc no és gaire clar el flamenc en relació amb l'holandès, o aquest amb alguns dialectes de l'alemany. Com que en el món real només exixteixen parlants individuals amb els seus sistemes lingüístics, l'abstracció en comunitats i llengües sempre pot ser enganyosa... 
Bé, del que dius trobo que el cors es trobaria al mateix cas que el gallec: es pot entendre que és un dialecte italià, minorat i minoritzat per un altre Estat estranger (en el seu cas el francès; en el nostre el espanyol), que de ben segur ha intentat primer fer-lo desaparèixer i que (quan s'han adonat que no és tan fàcil), si més no, ha afavorit d'una manera o d'una altra l' "hiperdiferenciació" del cors respecte de la resta de parles italianes, seguint la màxima: "divide et impera" (sempre és més fàcil empassar-se o tenir "controlat" un ratolí petit, que un de gros) . Penso que el sard sí que es pot considerar una altra llengua. Respecte del gallec-portuguès, veieu el que diuen els filòlegs que no estan influïts/contaminats per qüestions polítiques ... o pagats per la "Chunta de la Galícia" (organisme espaÑol que colabora en l' aillament del gallec respecte del portuguès ... com la "Generalitat Valenciana" respecte del català !! ): A língua portuguesa A Catalunya hi ha una molt bona oportunitat ara de fer això que tu dius (seria molt bo que a nivell internacional (com l'UNESCO, Ethnologue,...) s'adoptessin uns criteris unitaris per establir què és una llengua i què no ho és) amb la posada en funcionament de Linguamón - Casa de les Llengües , però malhauradament fins ara -pel que diu com a mínim al gallec-portuguès- li continuen a fer el lloc als "isolacionistes" gallecs i presenten el gallec i el portuguès a la web sense qualsevol relació l'un amb l'altre (si us mireu les dues versions us adonareu que la gallega no és més que una versió portuguesa castellanitzada ... ), tal com ja van fer en altres ocasions: a l'exposició "Veus" del "fòrum de les cultures", etc . Bé, no ho sé, potser estirant entre tots podem fer que " l'estaca tombi", no ? 
No acabo d'entendre aquestes línies... una mica confuses 
Ves a la pàgina que he marcat abans: A língua portuguesa 
Ja he anat. No acabo d'entendre què abarquen les línies. Entenc que la G, blau clar, agafa el domini lingüístic sencer. Hi que el nord de Portugal i Galicia formen dialectalment un mateix bloc diferenciant-se d'algunes zones de la costa i O Porto. Hi ha unes línies, una blava o lila i una altra groga o verda -perdona no sé ben bé quin color tenen- que surten disparades cap a Lleó i cap a Extremadura/Andalucia. Què representen aquestes? 
Jo també no. Crec que la correspondència entre les lletres i colors del mapa i del texte no és directa, o al menys està mal explicada ( per exemple al text groc i blau per gallec occidental/oriental no apareix al mapa).
Ara m'e fixat i la blava clara, G, va de Nort a Sud. Oi? Vaja, potser consideren "galego oriental" tot el territori galaicoportuguès. 
No em sembla, crec que la blava clara és el límit entre la zona de gallec/portuguès i les de castellà i lleonès. Les línies del mapa deuen ser isoglosses ( per exemple b/v, ou/ô, ei /ê, o una cosa així ) de les pronuncies tradicionals, però no arribo a entrendre la lògica. Crec que la relació entre les lletres amb colors del texte i el mapa no és directa.
"No em sembla, crec que la blava clara és el límit entre la zona de gallec/portuguès i les de castellà i lleonès." En efecte.